મુંબઇ: માત્ર છ માસના સમયગાળામાં જ બેન્કોની નોન પર્ફોંર્મિંગ એસેટમાં એક અંદાજ મુજબ ૧૫ ટકાનો વધારો નોંધાયો છે. રિઝર્વ બેન્ક ઓફ ઇન્ડિયા દ્વારા બહાર પાડવામાં આવેલા આંકડા અનુસાર બેન્કોમાં નોન પર્ફોંર્મિંગ એસેટનો આંકડો રૂ. ૯,૨૨,૦૦૦ કરોડની સપાટીએ પહોંચી ગયો છે. બેન્કિંગ સેક્ટરના જાણકારોના જણાવ્યા પ્રમાણે બેન્કોને પોતાની બેલેન્સશીટને સુધારવામાં વધુ સમય લાગી શકે છે. બેન્કો ઉપર નાણાકીય બોજો પણ અનુમાન કરતાં વધુ છે.